EkBass/fiwiki-20250220-pages-articles huggingface dataset:
Buffalo (Wyoming)

Buffalo on kaupunki, joka sijaitsee Johnsonin piirikunnassa, Wyomingin osavaltiossa, Yhdysvalloissa. Buffalon väkiluku on 4 578 asukasta. == Väestö == Buffalon väestöstä 56 prosenttia on miehiä ja 44 prosenttia naisia. Väestön keski-ikä on 45,5 vuotta. 57 prosenttia väestöstä on 18-64-vuotiaita, 21 prosenttia 65 vuotta täyttäneitä ja 22 prosenttia alle 18-vuotiaita. 15,4 prosenttia väestöstä asuu köyhyydessä. Kotitalouksia on 2 205, joista yhdessä asuu keskimäärin kaksi asukasta. 60% kaupungin asukkaista on naimisissa. Asuntoja kaupungissa on 2 414, joista 9 prosentissa ei asu ketään. Ulkomailla väestöstä on syntynyt 0,6 prosenttia. Heistä enemmistö (61%) on syntynyt Pohjois-Amerikassa. 36% on syntynyt Afrikassa ja loput 4 prosenttia Euroopassa. Yleisimmät syntymämaat ovat Yhdysvaltoja lukuun ottamatta Meksiko, Kanada ja Filippiinit. Veteraaneja väestössä on 306 eli 8,6 prosenttia väestöstä. Heistä 280 on miehiä ja 26 naisia. 151 veteraaneista taisteli Vietnamin sodassa. == Lähteet == == Aiheesta muualla == Luokka:Wyomingin kaupungit
Scream for me Finland!

Scream for me Finland! - Kansainvälistä hevikeikkahistoriaa 1980-luvun Suomessa on Mikael Huhtamäen kirjoittama vuonna 2020 ilmestynyt tietokirja. Se on jatkoa vuonna 2013 julkaistulle kirjalle Live in Finland - Kansainvälistä keikkahistoriaa Suomessa 1955-1979. Kirja on jaettu lukuihin artisteittain, ja se kertoo arkistomateriaalien ja silminnäkijöiden tarinoiden kautta kansainvälisten hard rock ja heavy metal -yhtyeiden ja -artistien konserteista Suomessa vuosina 1980–1991. Tarkimmin on käsitelty Iron Maiden, Rainbow, Motörhead, Whitesnake, Ozzy Osbourne, Scorpions, Black Sabbath, Dio, Kiss, W.A.S.P., Mötley Crüe, Metallica, Bon Jovi, AC/DC, Judas Priest, Deep Purple, Megadeth, David Lee Roth, Alice Cooper ja Guns N' Roses. == Lähteet == ==Aiheesta muualla== * Live in Finland 1955-2005 -keskusteluryhmä Facebookissa. Luokka:Kirjat musiikista Luokka:Suomalaiset tietokirjat Luokka:Vuoden 2020 kirjat
Kansainvälinen terveyssäännöstö

Kansainvälinen terveyssäännöstö (, IHR) on Maailman terveysjärjestön WHO:n koordinoima kansainvälinen sopimus, jolla pyritään ehkäisemään tartuntatautien leviämistä. Voimassa oleva terveyssäännöstö hyväksyttiin Genevessä 23. toukokuuta 2005 ja se tuli voimaan 15. kesäkuuta 2007. Edellinen oli peräisin vuodelta 1969. 196 valtiota, mukaan lukien Suomi, on ratifioinut sopimuksen. == Lähteet == == Aiheesta muualla == * Kansainvälinen terveyssäännöstö WHO:n sivuilla * Kansainvälinen terveyssäännöstö (SopS 51/2007) Finlexissä Luokka:Kansainväliset sopimukset Luokka:Maailman terveysjärjestö Luokka:2000-luvun kansainväliset sopimukset
Oskari Vikström

Oskari Vikström (s. 2003) on suomalainen frisbeegolfaaja ja lajin nuorin avoimen luokan Suomen mestari voittaen tittelin vain 16-vuotiaana vuonna 2019.https://www.hs.fi/urheilu/art-2000006594460.html Hän on myös voittanut joukkuefrisbeegolfin maailmanmestaruuden sekä kolme kertaa parifrisbeegolfin avoimen luokan Suomen mestaruuden yhdessä Niklas Anttilan kanssa. == Lähteet == Luokka:Vuonna 2003 syntyneet Luokka:Suomalaiset frisbeegolfaajat Luokka:Elävät henkilöt
Herbert Spindler

Herbert Spindler (s. 6. huhtikuuta 1954 Salzburg, Itävalta) on itävaltalainen pyöräilijä. Spindler osallistui vuosien 1976 ja 1980 kesäolympialaisiin maantiepyöräilyssä. Spindler voitti Itävallan kansalliset maantieajon mestaruuskilpailut vuosina 1978 ja 1976.http://www.cyclingarchives.com/wedstrijdfiche.php?wedstrijdid=3098 == Lähteet == Luokka:Vuonna 1954 syntyneet Luokka:Itävaltalaiset pyöräilijät Luokka:Elävät henkilöt
Bernt Fredrik von Konow

Bernt Fredrik von Konow (28. helmikuuta 1772 Åby – 15. huhtikuuta 1822 Espoo) oli suomalainen sotilas ja virka- ja valtiopäivämies. Von Konowin vanhemmat olivat everstiluutnantti Johan Gustaf von Konow ja Elsa Ulrika Glansenstierna. Von Konow avioitui ensimmäisen kerran 1796 ja toisen kerran 1821 Sofia Lovisa Sneckenströmin kanssa. Hän oli kersantti laivastossa 1779 ja vänrikki Uudenmaan jalkaväkirykmentissä 1781. Laivastoon hänet komennettiin uudelleen 1788 vänrikkinä. Luutnantti Oulun rykmentissä von Konow oli 1790 ja tullimestari 1791 ja samalla Uudenmaan jalkaväkeen sijoitettu luutnantti. Uudenmaan rykmentin vänrikki hän oli 1801 ja luutnantti 1802. Hämeenlinnan rykmenttiin kesäkuussa 1802 sijoitettuna hän palveli sotilaana joulukuuhun 1804 asti. Von Konow oli kruununnimismies Espoon pitäjässä 1820. Hän oli edustaja aatelissäädyssä Porvoon valtiopäivillä 1809.Adelsvapen-Wiki: Von Konow nr 2080. Adliga ätten von Konow nr 2080: (tab 6). (ruots.) Viitattu 27.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 27.12.2020 ==Lähteet== Luokka: Suomalaiset sotilaat Luokka: Suomalaiset virkamiehet Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1772 syntyneet Luokka: Vuonna 1822 kuolleet
Verkkopallohai

Verkkopallohai (Cephaloscyllium fasciatum) on Tyynellämerellä elävä hailaji. Verkkopallohain maksimipituus on 42 cm. Lajia tavataan laikuttaisella alueella Vietnamin, Taiwanin ja Kiinan rannikolla sekä Filippiineillä. Se elää 200–400 metrin syvyydessä, ja sen elintavoista ei tiedetä juuri mitään. Kansainvälinen luonnonsuojeluliitto IUCN on luokitellut sen äärimmäisen uhanalaiseksi lajiksi. Intensiivinen kalastus pohjatrooleilla jopa 700 metrin syvyydessä on vaikuttanut lajin uhanalaisuuteen. == Lähteet == Luokka:Hait
Fallon (Nevada)

Fallon on Yhdysvaltain Nevadan osavaltiossa sijaitseva kaupunki, jonka väkiluku oli heinäkuussa 2019 8 645 asukasta, ja se olisi noussut neljällä henkilöllä saman vuoden huhtikuusta. == Väestö == Fallonin väestö oli vuonna 2019 8 645 asukasta, eikä se olisi muuttunut lähes millään vuoden 2010 väestönlaskennasta. Eroa näiden vuosien välillä on 0,0 prosenttia, mutta väestö olisi noussut näiden yhdeksän vuoden aikana 39 henkilöllä. Kaupungissa asuu 1 020 veteraania. Väestöstä pieni enemmistö (50,2 %) on naisia. 23,4 % on alle 18-vuotiaita ja 12,7% yli 65-vuotiaita. Ulkomailla on syntynyt 6 prosenttia väestöstä. Yleisin maa ulkomailla syntyneillä on Meksiko. Keski-ikä kaikilla kaupungin asukkailla on 34,9 vuotta, mutta ulkomailla syntyneiden keski-ikä on kuitenkin korkeampi: Yhdysvalloissa syntyneiden keski-ikä on vain 33 vuotta samalla kuin ulkomailla syntyneiden keski-ikä on 49 vuotta. Keskipalkka kaupungissa on 42 934 dollaria, joka on noussut 7,7 prosentilla vuodessa. Se on kuitenkin pienempi kuin Nevadan tai Yhdysvaltojen keskipalkka ja se ei ole noussut samalla tavalla. == Lähteet == == Aiheesta muualla == Luokka:Nevadan kaupungit
Kuonokoirahai

Kuonokoirahai (Mustelus schmitti) on koirahaiden heimoon kuuluva kalalaji. Kuonokoirahai voi kasvaa noin 90 senttimetriä pitkäksi. Kuonokoirahaita tavataan Atlantin lounaisosassa Etelä-Amerikan rannikolla. Se on äärimmäisen uhanalainen ylikalastuksen takia. == Lähteet == Luokka:Hait Luokka:Uhanalaiset kalat
Menevä

Menevä Oy (vuoteen 2018 Pääkaupunkiseudun Taksit Oy) on suomalainen taksien tilausvälitysyhtiö. == Katso myös == * Kovanen Yhtiöt * Lähitaksi * Taksi Helsinki ==Lähteet== == Aiheesta muualla == * Virallinen sivusto Luokka:Suomalaiset taksiyhtiöt
Kenia kesäparalympialaisissa 1980

Kenia osallistui 1980 kesäparalympialaisiin, jotka pidettiin Arnhemissä, Alankomaissa. Kenialla oli 17 urheilijaa mukana kisoissa. == Mitalit == Lucy Wanjiru voitti yleisurheilussa luokassa 3 naisten keihäänheiton kultamitalin. Japheth Musyoki sai yleisurheilussa miesten luokassa 3 kaksi hopeamitalia, kiekonheitossa ja kuulantyönnössä. == Lähteet == Luokka:Kenia paralympialaisissa Luokka:Valtiot kesäparalympialaisissa 1980
Länsi-Ruanda

Länsi-Ruanda (; ) on yksi Ruandan neljästä maakunnasta ja viidestä maan aluehallinnon ylimmän tason yksiköstä. Länsi-Ruandan maapinta-ala on 4 724,8 neliökilometriä. Alueen väkiluku oli 2 471 239 vuonna 2012. Maakuntakeskuksena toimii Karongin piirissä sijaitseva Kibuye (12 325 as. vuonna 2012). Maakunta jakautuu seitsemään piiriin: Karongi, Nyabihu, Rubavu, Rusizi, Ngororero, Nyamasheke ja Rutsiro. Nämä voidaan jakaa yhteensä 96 sektoriin (12–15 kpl/piiri), 538 soluun ja 3 624 kylään. Piiri Väkiluku (2012) Maapinta-ala (km²) Karongi Ngororero Nyabihu Nyamasheke Rubavu Rusizi Rutsiro Yhteensä == Lähteet == == Aiheesta muualla == Luokka:Ruandan maakunnat
Giorgio Bassani

Giorgio Bassani, kirjailijanimi Giacomo Marchi (1916 Bologna, Italia – 2000 Rooma, Italia) oli italialainen kirjailija, elokuvakäsikirjoittaja ja journalisti. Lisäksi hän toimi opettajana teatterikorkeakoulussa.Bassani, Giorgio, BnF, viitattu 27.12.2020 Bassani oli keskiluokkaisesta juutalaisperheestä. Rotulaeista huolimatta hänen onnistui 1939 läpäistä tutkinto Bolognan yliopistossa. Hänen aiheenaan oli Niccolò Tommaseo. Fasismin vastaisen toiminnan vuoksi Bassani pidätettiin toukokuussa 1943, ja hän kuvaa sitä aikaa teoksessa Da una prigione, joka koostuu 14 kirjeestä, jotka hän osoittaa perheelleen. Fasismin kärsittyä tappion heinäkuussa hän vapautui. Väärän henkilöllisyyden turvin hän pakeni tuoreen vaimonsa kanssa Firenzen kautta Roomaan, jossa hän asui sodan loppuun. Esikoisteoksensa Una città di pianura (1940) Bassani julkaisi salanimellä Giacomo Marchi.Giorgio Bassani: Some Biographical Details, Giorgiobassani.it, viitattu 27.11.2020 Bassanin perinteistä psykologista kerrontaa edustavaan tuotantoon ovat vaikuttaneet voimakkaasti hänen kokemuksensa fasismista ja toisesta maailmansodasta. Hänen tunnetuin teoksensa Ferraran puutarha (1962) kertoo 1930-luvun ferraralaisesta juutalaisperheestä. Bassani kirjoitti runsaasti elokuvakäsikirjoituksia, joista merkittävimpiä ovat esimerkiksi Roomatar (1954, ohjaus Luigi Zampa)La Romana, ievenn.com, viitattu 28.12.2020 ja Finzi Continin puutarha (1971, ohjaus Vittorio de Sica), joka perustuu Ferraran puutarhaan, viitattu 27.12.2020. ==Suomennettu teos== *Ferraran puutarha (Il giardino dei Finzi- Cotini, 1962), suom. Ulla-Kaarina Jokinen. WSOY 1963. ==Lähteet== ==Aiheesta muualla== * Luokka:Italialaiset kirjailijat Luokka:Italialaiset toimittajat Luokka:Italialaiset elokuvakäsikirjoittajat Luokka:Vuonna 1916 syntyneet Luokka:Vuonna 2000 kuolleet
Pieles

Pieles on vanhassa suomalaisessa maatalouskulttuurissa varsinkin Itä-Suomessa käytetty heinien, lehdeksien, olkien, puimattoman viljan ja turpeiden säilytyskasa silloin, kun käytössä ei ollut latoa. Tavallisinta oli heinien säilyttäminen talven ajan pieleksessä, johon niitä koottiin monta kuormaa. Pieles oli pitkänomainen riukuteline, jota tukivat keskellä pystypuut ja molempiin päihin lyöty yksi tai useampi pystyseiväs. Yleensä pieles tehtiin ylöspäin leveneväksi ja tuettiin vielä sivuilta erimittaisilla seipäillä. Yläpinta oli tavallisesti katonharjan tapaisesti suippeneva ja se saatettiin peittää oljilla tai kuusen oksilla tai asettaa vain riukuja painoksi. Jos säilöön pantu materiaali haluttiin suojata laiduntavilta eläimiltä, koko pieles tuli ympäröidä puuaidalla. ==Lähteet== Luokka:Kasvitalous Luokka:Suomalainen kansankulttuuri
Pohjois-Ruanda

Pohjois-Ruanda (; ) on yksi Ruandan neljästä maakunnasta ja viidestä maan aluehallinnon ylimmän tason yksiköstä. Pohjois-Ruandan pinta-ala on 3 276 neliökilometriä. Alueen väkiluku oli 1 726 370 vuonna 2012. Maakuntakeskuksena toimii Byumba (34 544 as. vuonna 2012). Maakunta jakautuu viiteen piiriin: Burera, Gakenke, Gicumbi, Musanze ja Rulindo. Piiri Väkiluku (2012) Pinta-ala (km²) Burera Gakenke Gicumbi Musanze Rulindo Yhteensä ==Lähteet== == Aiheesta muualla == Luokka:Ruandan maakunnat
Aequidens gerciliae

Aequidens gerciliae on kirjoahventen (Cichlidae) heimoon kuuluva makeissa vesissä elävä kalalaji. Lajin koiras voi kasvaa korkeintaan 12,8 senttimetrin mittaiseksi ja naaras 9,7 senttimetrin mittaiseksi. Laji elää kirkkaissa, subtrooppisissa vesissä. Sitä tavataan endeemisenä eli kotoperäisenä Amazon- joen valuma-alueelta Brasiliasta. == Lähteet == Luokka:Kirjoahvenet
Pronotogrammus

Pronotogrammus on meriahventen (Serranidae) heimoon ja koruahventen (Anthiinae) alaheimoon kuuluva kalasuku. Sen tyyppilaji on Pronotogrammus multifasciatus. Pronotogrammus-lajeja tavataan Atlantin valtameren keski- ja länsiosista sekä Tyynenmeren keskiosan itäosasta. Sukuun luetaan seuraavat kolme lajia: * Pronotogrammus eos Gilbert, 1890 * Pronotogrammus martinicensis (Guichenot, 1868) * Pronotogrammus multifasciatus Gill, 1863 Suvun tieteellinen nimi Pronotogrammus tulee kreikan kielen sanoista ’pro’ (”ensin”, ”edessä”), ’noton’ (”selkä”) ja ’gramma’ (”merkki”). == Lähteet == * Taksonomian lähde alaheimon sukuun asti: === Viitteet === Luokka:Koruahvenet
Ego vobiscum sum omnibus diebus usque ad consummationem saeculi

Et ecce ego vobiscum sum omnibus diebus usque ad consummationem saeculi (lat.) ovat Matteuksen evankeliumin viimeiset sanat (Matt. 28:20) latinankielisessä Raamatun käännöksessä Vulgatassa. Vuoden 1992 Raamatun käännöksessä ne on suomennettu: ”Ja katso, minä olen teidän kanssanne kaikki päivät maailman loppuun asti.” Tähän lauseeseen perustuu roomalaiskatolisen kirkon oppi eukaristiasta. Tuomas Akvinolainen (1225–1274) ja hänen aikalaisensa tulkitsivat lauseen lupauksena Jeesuksen läsnäolosta ehtoollisessa. Sen mukaisesti Jeesuksen Kristuksen ruumis ja veri on ”todella, reaalisesti ja olemuksellisesti” läsnä. Tämä reaalipreesens selittyy transsubstantiaatiosta eli substanssin muuttumisesta. Paavi Paavali VI lainasi lausetta avatessaan Vatikaanin II ekumeenisen kirkolliskokouksen istunnon 29.9.1963. == Lähteet == Luokka:Kristillinen teologia Luokka:Latinankieliset fraasit Luokka:Raamatulliset sanonnat
Sam Sparro

Sam Sparro (s. 8. marraskuuta 1982) on australialaissyntyinen laulaja- lauluntekijä ja tuottaja. talkaboutpopmusic.com. Viitattu 27.12.2020. allmusic.com. Viitattu 27.12.2020. Sparron vanhemmat ja veli ovat muusikoita. Sparron isä Chris Falson on laulaja-lauluntekijä ja tuottaja ja isoisä Ron Falson oli jazztrumpetisti. The Sydney Morning Herald. Viitattu 27.12.2020. Rolling Stone. Viitattu 27.12.2020. chrisfalson.com. Viitattu 27.12.2020. Esikoissingle ”Cottonmouth” julkaistiin vuonna 2007. Single ”Black and Gold” (2008) oli hitti useissa maissa. Esikoisalbumi Sam Sparro (2008) sijoittui Billboardin Dance/Electronic-listalla yhdeksänneksi joulukuussa 2008. billboard.com. Viitattu 27.12.2020. ==Diskografia (valikoima)== ===Albumit=== * Sam Sparro (2008) * Return to Paradise (2013) * Boombox Eternal (2020) ===EP:t=== * Quantum Physical, Vol. 1 (2014) * Quantum Physical, Vol. 2 (2015) * Quantum Physical, Vol. 3 (2016) * Christmas in Blue (cover-joululauluja, 2017) === Singlet === * Black and Gold (2008) ==Lähteet== Luokka:Elektromuusikot Luokka:Australialaiset muusikot Luokka:Vuonna 1982 syntyneet Luokka:Elävät henkilöt
Hehkutupsut

Hehkutupsut eli tupsut (Scadoxus) on narsissikasveihin kuuluva kasvisuku. Suvussa on yhdeksän lajia, joita esiintyy Afrikassa ja Arabian niemimaalla. Hehkutupsut ovat monivuotisia ruohokasveja, joilla on juurakko tai juurakollinen sipuli. Kasvin tyvellä on nippu suikeita-soikeita lehtiä, jotka muodostavat valevartta. Niiden välistä nousee kukintovana, jonka päässä kasvaa runsaskukkainen sarjamainen kukinto, kukat ovat punaisia tai vaaleanpunaisia. == Lajeja == * loistotupsu (Scadoxus multiflorus) ** punatupsu (S. multiflorus subsp. katherinae, syn. Haemanthus katherinae) * väritupsu (Scadoxus puniceus) == Lähteet == == Aiheesta muualla == * Finto: Kassu – Kasvien suomenkieliset nimet: Scadoxus * Suomen Lajitietokeskus: Hehkutupsut – Scadoxus Luokka:Narsissikasvit
Totalitaarinen arkkitehtuuri

Totalitaarinen arkkitehtuuri on arkkitehtuuria, joka on tyypillistä totalitaristisissa, keskitetysti ja diktatorisesti johdetuissa maissa. Yleensä sillä viitataan fasistisessa Italiassa, natsi-Saksassa, Stalinin Neuvostoliitossa ja kommunistisessa Kiinassa suosittuun arkkitehtuuriin. Totalitaariselle arkkitehtuurille on ominaista yksinkertaistettu uusklassismi, 1800-luvun realismia ja klassismia jäljittelevät veistokset sekä suunnattoman suuret valtiolliset monumentit. == Katso myös == * Totalitaristinen taide * Stalinistinen arkkitehtuuri * Natsiarkkitehtuuri == Galleria == Kuva: Bundesarchiv Bild 146-1988-092-32, Berlin, Neue Reichskanzlei.jpg|Uusi valtakunnankanslia, Berliini Kuva: Marathontor Olympiastadion Berlin.jpg|Berliinin Olympiastadion Kuva: Moscow Ukraina hotel.jpg|Ukraina- hotelli, Moskova Kuva: Russian Army Theatre in MSK.jpg|Venäjän armeijan teatteri, Moskova == Lähteet == Luokka:1900-luvun arkkitehtuurin suuntaukset
Etelä-Ruanda

Etelä-Ruanda (; ) on yksi Ruandan neljästä maakunnasta ja viidestä maan aluehallinnon ylimmän tason yksiköstä. Etelä-Ruandan pinta-ala on 5 963 neliökilometriä, toisen lähteen mukaan 5 701 neliökilometriä. Maakunnan väkiluku oli 2 589 975 vuonna 2012. Maakuntakeskuksena toimii Nyanzan piirissä sijaitseva Busasamana (eli Nyanza, 25 417 as. vuonna 2012). Maakunta jakautuu kahdeksaan piiriin: Gisagara, Huye, Kamonyi, Muhanga, Nyamagabe, Nyanza, Nyaruguru ja Ruhango. Piiri Väkiluku (2012) Pinta-ala (km²) Gisagara Huye Kamonyi Muhanga Nyamagabe Nyanza Nyaruguru Ruhango Yhteensä ==Lähteet== == Aiheesta muualla == Luokka:Ruandan maakunnat
Ruskovasarahai

Ruskovasarahai (Sphyrna tudes) on vasarahaiden heimoon kuuluva hailaji. Ruskovasarahai voi kasvaa 134 cm pitkäksi. Ruskovasarahaita tavataan Atlantin länsi- ja lounaisosissa. Se viihtyy sameissa vesissä mutapohjaisilla alueilla lähellä rannikkoa. Erikokoiset yksilöt elävät eri syvyyksillä: pienet poikaset 5–10 metrin syvyydessä, aikuiset naaraat 9–18 metrissä ja aikuiset urokset 27–36 metrin syvyydessä. Laji on luokiteltu äärimmäisen uhanalaiseksi. Ylikalastus Keski- ja Etelä-Amerikan rannikoilla on vaikuttanut lajin uhanalaisuuteen. == Lähteet == Luokka:Hait Luokka:Uhanalaiset kalat
Kaarililjat

Kaarililjat (Cyrtanthus) on narsissikasveihin kuuluva kasvisuku. Suvussa on 57 lajia sipulikasveja, joita esiintyy Afrikassa, Sudanista Etelä-Afrikkaan. Kaarililjoilla on yksi- tai monikukkainen kukinto sipulista kasvavan vanan päässä. Kukat ovat usein putkimaisia ja alaspäin kaarevia. == Lajeja == * rusokaarililja (Cyrtanthus brachyscyphus) * vaarinkaarililja eli vaarinkukka (Cyrtanthus elatus) == Lähteet == == Aiheesta muualla == * Finto: Kassu – Kasvien suomenkieliset nimet: Cyrtanthus Luokka:Narsissikasvit
Neidikit

Neidikit eli nerinet (Nerine) on narsissikasveihin kuuluva kasvisuku. Suvussa on 25 lajia sipulikasveja, joita esiintyy alkuperäisenä eteläisessä Afrikassa: Etelä-Afrikasta Namibiaan, Botswanaan ja Zimbabween. Sukuun kuuluvat esimerkiksi ruusuneidikki (Nerine bowdenii) ja heloneidikki (Nerine sarniensis). == Lähteet == == Aiheesta muualla == * Finto: Kassu – Kasvien suomenkieliset nimet: Nerine * Suomen Lajitietokeskus: Neidikit – Nerine Luokka:Narsissikasvit
Tupsukit

Tupsukit (Haemanthus) on narsissikasveihin kuuluva kasvisuku. Suvussa on 22 lajia. Maanpäälliset osat kasvavat sipulillisesta juurakosta. Kukinto on tiheän tupsumainen ja kasvaa kukintovanan päässä. Tupsukkeja esiintyy alkuperäisenä eteläisessä Afrikassa: Etelä-Afrikasta Namibiaan ja Botswanaan. Ne kasvavat yleensä talvisateiden ilmastoalueella. Sukuun kuuluvat muun muassa valkotupsukki (Haemanthus albiflos) ja punatupsukki (Haemanthus coccineus). == Lähteet == == Aiheesta muualla == * Finto: Kassu – Kasvien suomenkieliset nimet: Haemanthus * Suomen Lajitietokeskus: Tupsukit – Haemanthus Luokka:Narsissikasvit
Heinäliljat

Heinäliljat (Zephyranthes) on narsissikasveihin kuuluva kasvisuku. Suvussa on 190 lajia, joita esiintyy alkuperäisenä Amerikassa, Yhdysvaltojen keskiosasta Etelä-Amerikan eteläosaan asti. == Lajeja == * valkoheinälilja (Zephyranthes candida) * punaheinälilja (Zephyranthes carinata) * ruusuheinälilja (Zephyranthes minuta) * länsituulenkukka eli rakettililja (Zephyranthes robusta, syn. Habranthus robustus)Finto: Kassu – Kasvien suomenkieliset nimet: Habranthus robustus Herb. ex Sweet == Lähteet == == Aiheesta muualla == * Finto: Kassu – Kasvien suomenkieliset nimet: Zephyranthes * Suomen Lajitietokeskus: Heinäliljat – Zephyranthes Luokka:Narsissikasvit
Etiopian kielet

Etiopia on Afrikan toiseksi väkirikkain maa ja väestö koostuu lukuisista eri etnisistä ryhmistä. Ethnologuen mukaan maassa tavataan 90 elävää kieltä. Vuonna 1990 maassa toteutettiin uusi aluejako, jonka pohjana olivat eri etniset ja kielelliset ryhmät. Suurimmat etniset ryhmät ovat oromot (35,3% koko väestöstä) ja amharat (26,2%).. == Amhara == Etiopian perustuslain mukaan kaikki maassa tavattavat kielet ovat virallisia. Amhara on kuitenkin liittovaltion työkieli. Kieltä puhuu äidinkielenään noin 22 miljoonaa etiopialaista, jonka lisäksi noin 4 miljoonaa toisena kielenä puhujaa.. Amhara on Etiopian talous- ja kulttuurielämän tärkein kieli sekä eri etnisten ryhmien lingua franca, vaikka maantieteellisesti se sijoittuukin Etiopian keskiosien ylängölle.. == Suurimmat kielet == Suurin osa Etiopian kielistä kuuluu seemiläisiin, kuušilaisiin ja omoottisiin kieliin. Maan kymmenen suurinta kieltä vuonna 2019 olivat: Kieli Puhujamäärä (milj.) oromo 38,6 amhara 30,3 somali 6,9 tigrinja 6,8 sidamo 4,4 gurage 2,8 wolaitta 2,5 afar 1,9 hadiyya 1,9 gamo 1,6 Vuonna 2020 liittovaltion virallisiksi kieliksi amharan rinnalle nimettiin myös oromo, somali, afar ja tigrinja. Tavoitteena on vähentää jännitteitä eri etnisten ryhmien välillä.. == Muut kielet == Englantia ymmärretään yleisesti, sillä se on yliopistojen ja lukioiden opetuskieli, joka korvasi aiemmin käytetyn amharan. Syynä tähän oli se, että monilla Etiopian alueilla amhara ei ole virallinen kieli ja englanti on vieras kieli käytännössä koko väestölle.. Ge'ez on Etiopian ortodoksisen kirkon liturginen kieli. Historiallisesti kieli on ollut tärkeässä asemassa Aksumin kuningaskunnan virallisena kielenä. Se on sittemmin kehittynyt nykyisiksi amharan ja tigrinjan kieliksi.. Etiopiassa katsotaan olevan 22 kieltä, joilla on alle 10 000 puhujaa, minkä johdosta niiden katsotaan olevan katoamisvaarassa. == Lähteet == *
Pikarinarsissit

Pikarinarsissit (Sternbergia) on narsissikasveihin kuuluva kasvisuku. Siihen kuuluu seitsemän lajia sipulikasveja, joita esiintyy Euroopassa, Pohjois- Afrikassa, Lähi-idässä ja Aasiassa. Pikarinarsissit muistuttavat kurjenmiekkakasveihin kuuluvia sahrameita eli krookuksia, vaikka ovatkin läheisintä sukua narsisseille (Narcissus). == Lajeja == * loistopikarinarsissi (Sternbergia clusiana) * kaitapikarinarsissi (Sternbergia colchiciflora) * leveäpikarinarsissi (Sternbergia lutea) == Lähteet == == Aiheesta muualla == * Finto: Kassu – Kasvien suomenkieliset nimet: Sternbergia Luokka:Narsissikasvit
Punasarjat

Punasarjat eli kliiviat (Clivia) on narsissikasveihin kuuluva kasvisuku. Siihen kuuluu kuusi lajia, jotka kasvavat alkuperäisenä Etelä-Afrikassa ja Swazimaassa. Punasarjat ovat sipulikasveja, jotka tunnistaa punakukkaisesta sarjamaisesta kukinnoistaan. Näin ne muistuttavat tavallaan saman heimon sinisarjoja, mutta yksittäisiä kukkia ei punasarjan kukinnossa ole niin paljon. Esimerkiksi isopunasarja eli kliivia (Clivia miniata) ja pikkupunasarja eli nuokkupunasarja (Clivia nobilis) ovat huonekasvina tunnettuja lajeja. == Lajit == * Clivia caulescens * Clivia gardenii * Clivia miniata * Clivia mirabilis * Clivia nobilis * Clivia robusta == Lähteet == == Aiheesta muualla == * Finto: Kassu – Kasvien suomenkieliset nimet: Clivia * Suomen Lajitietokeskus: Punasarjat – Clivia *
Ritarinkukat

Ritarinkukat (Hippeastrum) on narsissikasveihin kuuluva kasvisuku. Suvun lajeja kutsutaan usein amarylliksiksi, vaikka Amaryllis on eri suku samassa heimossa. Ritarinkukkiin kuuluu 111 lajia sipulikasveja, joita kasvaa alkuperäisenä Etelä- ja Keski-Amerikassa. == Ritarinkukkalajeja == * ratsuritarinkukka (Hippeastrum puniceum) * pikkuritarinkukka eli "maatiaisamaryllis" (Hippeastrum rutilum) * pikkuritarinkukka (Hippeastrum striatum) Kassu – Kasvien suomenkieliset nimet: HippeastrumSuomen Lajitietokeskus: Ritarinkukat – Hippeastrum Ritarinkukkiin kuuluu myös koristekasviryhmä jaloritarinkukka (Hippeastrum Hortorum-ryhmä eli Hippeastrum × hortorum). == Lähteet == Luokka:Narsissikasvit
Lukinliljat

Lukinliljat (Hymenocallis) on narsissikasveihin kuuluva kasvisuku. Suvussa on 64 lajia sipulikasveja, joita esiintyy alkuperäisenä Amerikassa: Pohjois-, Keski- ja Etelä-Amerikassa Yhdysvaltojen itäosasta Brasiliaan. Ainakin rantalukinliljaa esiintyy tulokaslajina vanhan maailman tropiikissa. Lukinliljojen kukissa on tyypillisesti kuusi kapeaa ulospäin kaartuvaa kehälehteä. == Lukinliljalajeja == * rantalukinlilja (Hymenocallis littoralis) * kellolukinlilja (Hymenocallis narcissiflora, syn. Ismene narcissiflora) * tähtilukinlilja (Hymenocallis speciosa) * pillilukinlilja (Hymenocallis tubiflora) == Lähteet == == Aiheesta muualla == * Finto: Kassu – Kasvien suomenkieliset nimet: Hymenocallis *Suomen Lajitietokeskus: Lukinliljat – Hymenocallis *ITIS: Hymenocallis *United States Department of Agriculture (USDA): Hymenocallis *Global Biodiversity Information Facility (GBIF): Hymenocallis Luokka:Narsissikasvit
Merinarsissit

Merinarsissit (Pancratium) on narsissikasveihin kuuluva kasvisuku. Suvussa on 24 lajia sipulikasveja, joita esiintyy alkuperäisenä Afrikassa, Etelä- Euroopassa ja Aasiassa. Merinarsissien kukat ovat valkoisia tai vihertäviä ja kasvavat yksittäin tai harvoissa sarjoissa. == Lajeja == * Kanarianmerinarsissi (Pancratium canariense) * Kalliomerinarsissi (Pancratium illyricum) * Hietamerinarsissi (Pancratium maritimum) == Lähteet == == Aiheesta muualla == * Finto: Kassu – Kasvien suomenkieliset nimet: Pancratium * Suomen Lajitietokeskus: Merinarsissit (Pancratium) * ITIS: Pancratium * United States Department of Agriculture (USDA): Pancratium * Flora of China: Pancratium * Global Biodiversity Information Facility (GBIF): Pancratium Luokka:Narsissikasvit
Flanderin ympäriajo 2020

Flanderin ympäriajo 2020 oli järjestyksessään 104. maantiepyöräilyn miesten Flanderin ympäriajo. Kilpailu oli alun perin tarkoitus järjestää 5. huhtikuuta 2020, mutta koronaviruspandemian vuoksi se käytiin vasta 18. lokakuuta 2020. Kilpailu ajettiin 243,3 kilometrin reitillä Antwerpenista Oudenaardeen. Yleisöä ei päästetty lähtö- eikä maalialueelle, merkittävimpiin nousuihin eikä mukulakiviosuuksille. Muuallakin oli käytettävä maskeja ja noudatettava turvavälejä, ja suosituksena oli kilpailun seuraaminen kotoa käsin. Mathieu van der Poel voitti kilpailun kukistettuaan loppukirissä niukasti irtiottokumppaninsa Wout van Aertin. Heidän lisäkseen kärkiryhmässä ajanut Julian Alaphilippe joutui keskeyttämään noin 35 kilometriä ennen maalia törmättyään järjestäjien moottoripyörään ja kaaduttuaan tien pintaan. Häneltä murtui kaksi luuta oikeasta kädestä. Mathieu van der Poelin isä Adrie van der Poel voitti Flanderin ympäriajon 1986. == Tulokset == Lähde: Pro Cycling Stats == Osallistuneet joukkueet == Lähde: Pro Cyclings Stats == Naisten kilpailu == Samana päivänä käytiin myös 17. naisten Flanderin ympäriajo. Oudenaarde toimi 135,6 kilometrin mittaisen kilpailun lähtö- ja maalipaikkana. Chantal van den Broek-Blaak voitti kilpailun karattuaan kärkiryhmästä Oude Kwaremontin nousussa 19 kilometriä ennen maalia. Hän kukisti 15 ajajan takaa-ajoryhmän hieman yli minuutilla. Amy Pieters sijoittui toiseksi, Lotte Kopecky kolmanneksi. == Tulokset == Lähde: Pro Cycling Stats == Osallistuneet joukkueet == Lähde: Pro Cyclings Stats == Lähteet == Luokka:Flanderin ympäriajo Luokka:Pyöräilykausi 2020
Ukaleq Slettemark

Ukaleq Astri Slettemark (s. 9. syyskuuta 2001 Nuuk, Grönlanti) on grönlantilainen ampumahiihtäjä. Hän on Grönlannin naisten ampumahiihtomaajoukkueen ainoa jäsen ja edustaa seuratasolla Geilo IL:ää ja Greenland Biathlonia. Slettemarkin vanhemmat Uiloq ja Øystein Slettemark ovat molemmat ampumahiihtäjiä, ja hänen isänsä edusti Tanskaa talviolympialaisissa 2010. Slettemark aloitti ampumahiihdon harrastamisen kymmenvuotiaana Norjassa, mutta joutui lopettamaan vuotta myöhemmin, kun perhe muutti takaisin Grönlantiin. Hän aloitti ampumahiihdon uudelleen vuonna 2015 osallistuttuaan Grönlannissa järjestettyihin arktisen alueen mestaruuskilpailuihin, ja osallistui junioreiden maailmancupiin ensimmäisen kerran vuonna 2016. Nuorten MM-kilpailuissa Otepäässä 2018 Slettemark sijoittui neljänneksi 7,5 kilometrin takaa-ajossa. Seuraavan vuoden kilpailuissa Osrbliessä hän voitti mestaruuden 10 kilometrin normaalimatkalla ja sijoittui lisäksi pikakilpailussa kuudenneksi ja takaa-ajossa neljänneksi. Hänen mestaruutensa toi Grönlannille sen historian ensimmäisen arvokisamitalin ampumahiihdosta. Ampumahiihdon maailmancupissa Slettemark debytoi kaudella 2020–2021 osallistuttuaan Hochfilzenin kummankin kilpailuviikon pikakilpailuihin, joissa hän sijoittui sijoille 96 ja 83. Hänestä tuli ensimmäinen Grönlantia maailmancup-tasolla edustanut ampumahiihtäjä seitsemään vuoteen. Slettemark asuu Norjassa, jonne hän muutti vuonna 2017 voidakseen harjoitella paremmin, sillä Grönlannissa ei ole lainkaan ampumaratoja. Hän harjoittelee Norjan alle 23-vuotiaiden maajoukkueen kanssa, ja hän myös kiertää IBU-cupia ja nuorten maailmancupia Norjan maajoukkueen mukana. == Lähteet == Luokka:Grönlantilaiset ampumahiihtäjät Luokka:Vuonna 2001 syntyneet Luokka:Elävät henkilöt
Tyyskylän kartano

Tyyskylän kartano (ruots. Tjusterby gård) on kartano Siuntiossa, Uudellamaalla. Kartano sijaitsee Siuntion kirkonkylässä vanhan linnavuoren Skällbergetin juurella. Kartanon vanha 1800-luvulta peräisin ollut empiretyylinen päärakennus tuhoutui tulipalossa 8. toukokuuta vuonna 2011. Uusi päärakennus valmistui samana vuonna. Kartano on yksityisomistuksessa. == Historia == === Vanha päärakennus === Tyyskylän kartanon alkuperäinen päärakennus tuhoutui tulipalossa vuonna 1903. Palon jälkeen päärakennukseksi nousi Helsingin kasarmitorilta vuonna 1896 siirretty, luultavasti C. L. Engelin suunnittelema rakennus. Tämä valtakunnallisestikin merkittäväksi laskettu kulttuurikohde tuhoutui tulipalossa 8. toukokuuta 2011. Tulipalo sai alkunsa, kun maalia poistettiin kartanon sisällä kuumailmapuhaltimella meneillään olevan remontin yhteydessä. Vanha Tyyskylän kartanon päärakennus edusti empire-tyyliä. Rakennus oli hirsirunkoinen, keltaiseksi maalattu ja kaksikerroksinen. Rakennuksessa oli yhteensä 450 neliöä. Tyyskylän kartano oli yksityisomistuksessa aina 1960-luvulle asti, jolloin sitä alettiin käyttää kurssikeskuksena näkörajoitteisille. 1980-luvulla kartano toimi keskuksena huumeiden väärinkäyttäjien avustamiseen. Tämän jälkeen kartano oli tyhjillään, kunnes sen osti yksityinen taho, joka aloitti kartanon mittavan remontoinnin asuinkäyttöön. Suomen sisällissodan jälkeen vuonna 1918 kartanon maista erotettiin useita pienempiä kiinteistöjä, joista suurin on läheinen vuonna 1920 erotettu Västerbyn kartano. Tyyskylän kartanon vanha päärakennus oli yksi Siuntion kunnan tärkeimpiä nähtävyyksiä. === Uusi päärakennus === Uusi päärakennus rakennettiin vanhan vuonna 2011 tuhoutuneen päärakennuksen paikalle samana vuonna kivielementeistä. Vanhasta päärakennuksesta pystyttiin säilyttämään vain vanha kivikellari. Rakennuksen rakennuttajana toimi JokaRak Oy. Uusi kartanon päärakennus muistuttaa läheisesti vanhaa päärakennusta. == Lähteet == Luokka:Siuntion kartanot Luokka:Suomen 1800-luvulla rakennetut rakennukset ja rakennelmat Luokka:Carl Ludvig Engelin suunnittelemat rakennukset
5 Seconds of Summerin diskografia

Tämä on australialaisen pop rock -yhtye 5 Seconds of Summerin diskografia. == Studioalbumit == Vuosi Albumi Listasijoitukset AUS USA UK FIN 2014 5 Seconds of Summer *Julkaistu: 27. kesäkuuta 2014 *Levy-yhtiö: Capitol Records 1. 1. 2. 4. 2015 Sounds Good Feels Good *Julkaistu: 23. lokakuuta 2015 *Levy-yhtiö: Capitol Records 1. 1. 1. 2. 2018 Youngblood *Julkaistu: 15. kesäkuuta 2018 *Levy-yhtiö: Capitol Records 1. 1. 3. 8. 2020 Calm *Julkaistu: 27. maaliskuuta 2020 *Levy-yhtiö: Interscope Records 1. 2. 1. 23. == Livealbumit == Vuosi Albumi Listasijoitukset AUS USA UK FIN 2014 LiveSos *Julkaistu: 15. joulukuuta 2014 *Levy-yhtiö: Capitol Records — — — — 2018 Meet You There Tour Live *Julkaistu: 21. joulukuuta 2018 *Levy-yhtiö: Capitol Records — — — — == EP:t == Vuosi Albumi Listasijoitukset AUS USA UK FIN 2012 Unplugged *Julkaistu: 26. kesäkuuta 2012 *Levy-yhtiö: — — — — 2012 Somewhere New *Julkaistu: 7. joulukuuta 2012 *Levy-yhtiö: — — — — 2014 She Looks So Perfect *Julkaistu: 23. maaliskuuta 2014 *Levy-yhtiö: — — — — 2014 Don’t Stop *Julkaistu: 15. kesäkuuta 2014 *Levy-yhtiö: — — — — 2014 Amnesia *Julkaistu: 5. syyskuuta 2014 *Levy-yhtiö: — — — — 2014 Good Girls *Julkaistu: 14. marraskuuta 2014 *Levy-yhtiö: — — — — 2015 She’s Kind Hot *Julkaistu: 28. elokuuta 2015 *Levy-yhtiö: — — — — 2018 Spotify Singles *Julkaistu: 2018 *Levy-yhtiö: — — — — == Singlet == Vuosi Kappale Albumilta 2012 ”Out of My Limit” Somewhere New EP 2014 ”She Looks So Perfect” 5 Seconds of Summer 2014 ”Don’t Stop” 5 Seconds of Summer 2014 ”Amnesia” 5 Seconds of Summer 2014 ”Good Girls” 5 Seconds of Summer 2014 ”What I Like About You” LiveSOS 2015 ”She’s Kinda Hot” Sounds Good Feels Good 2015 ”Hey Everybody!” Sounds Good Feels Good 2015 ”Jet Black Heart” Sounds Good Feels Good 2016 ”Girls Talk Boys” Ghostbusters 2018 ”Want You Back” Youngblood 2018 ”Youngblood” Youngblood 2018 ”Valentine” Youngblood 2018 ”Killer Queen” – 2018 ”Lie to Me” (feat. Julia Michaels) Youngblood 2019 ”Easier” Calm 2019 ”Teeth” Calm 2020 ”No Shame” Calm 2020 ”Old Me” Calm 2020 ”Wildflower” Calm == Musiikkivideot == * "Out of My Limit" (2012) * "Heartbreak Girl" (2013) * "Try Hard" (2013) * "Wherever You Are" (2013) * "She Looks So Perfect" (2014) * "Don't Stop" (2014) * "Voodoo Doll (One Mic, One Take)" (2014) * "Amnesia" (2014) * "Good Girls" (2014) * "What I Like About You: Live at The Forum" (2014) * "She's Kinda Hot" (2015) * "Hey Everybody!" (2015) * "Jet Black Heart" (2015) * "Girls Talk Boys" (2016) * "Want You Back" (2018) * "Youngblood" (Alt version) (2018) * "Youngblood" (2018) * "Valentine" (2018) * "Lie To Me" (2018) * "Easier" (2019) * "Easier" (Live From the Vault) (2019) * "Teeth" (2019) * "Teeth" (Live From the Vault) (2019) * "No Shame" (2020) * "Old Me" (2020) * "Wildflower" (2020) == Lähteet == Luokka:Diskografiat
Erika Jänkä

Erika Jänkä (s. 23. marraskuuta 1995 Perho) on suomalainen ampumahiihtäjä. Hänen seuransa on Ahveniston Ampumahiihtäjät. Jängän paras sijoitus maailmancupissa on 45:s pikakilpailussa kaudella 2022–2023 Oslossa. MM- kilpailuissa hän on sijoittunut parhaimmillaan 54:nneksi normaalimatkalla Oberhofissa 2023 ja olympialaisissa 73:nneksi pikamatkalla Pekingissä 2022. Hän on kuulunut Suomen ampumahiihtomaajoukkueeseen kaudesta 2020–2021 lähtien. Jänkä on ammatiltaan rajavartija. Jänkä työskentelee rajavartijana. Hän oli vuoteen 2023 saakka avoliitossa maajoukkuehiihtäjä Markus Vuorelan kanssa. == Lähteet == == Aiheesta muualla == *Vuokatti Sport: Erika Jänkä Luokka:Suomalaiset ampumahiihtäjät Luokka:Elävät henkilöt Luokka:Vuonna 1995 syntyneet
Runsasproteiininen ruokavalio

Runsasproteiininen ruokavalio on ruokavalio, jossa vähintään kaksikymmentä prosenttia päivittäisestä energiasta tulee valkuaisaineista.Longe, Jacqueline L. (2008). High-protein diet. In The Gale Encyclopedia of Diets: A Guide to Health and Nutrition. Gale. pp. 524-526. Runsasproteiinisella, kohtuurasvaisella ja vähähiilihydraattisella ruokavaliolla on edullinen vaikutus esimerkiksi diabeetikkojen painonhallintaan, painoon ja veren rasva- arvoihin. Jos valkuaisen määrä on liian suuri, aiheutuu kuitenkin haittoja ja pahimmassa tapauksessa jopa kuolemanriskin kasvua "A diet characterized by low carbohydrate and high protein intake was associated with increased total and particularly cardiovascular mortality amongst women. Vigilance with respect to long-term adherence to such weight control regimes is advisable.". Kehonrakentajien ruokavalio sisältää runsaasti proteiineja, etenkin palautusjuomat. ==Lähteet== Luokka:Ruokavaliot
Antto Varilo

Antto Varilo (s. 1965 Helsinki) on suomalainen kitaristi, säveltäjä ja tuottaja. == Ura == Antto Varilo aloitti uransa 1982 Frame-yhtyeessä. Vuonna 1984 Varilo liittyi Hasse Wallin Afro Line -yhtyeeseen, jossa vaikutti vuoteen 1987 saakka. Varilo liittyi Värttinä-yhtyeeseen yhtyeen silloisen basistin Pekka Lehden suosittelemana 1993. Hän vaikutti yhtyeessä kitaristina, säveltäjänä, nuotittajana ja sovittajana vuoteen 2008 saakka. Lisäksi Varilo soitti Värttinässä kanteletta, fado-kitaraa, cumbus tanburia, urkuja, dobroa, sazia, guitalelea ja lauloi. Nykyisin Varilo toimii kitaransoiton ja musiikin opettajana. == Diskografia == === Värttinä === * * * * * 6.12. (2001) * * * 25 (2007) === Hasse Walli === * Hasse Walli, Hassan Bah & Afro Line: Dakar Nights (1984) * Hasse Walli, Hassan Bah & Afro Line: Close to the Line (1987) * Hasse Walli: Kevyet Kengät (2000) === Muut levytykset === * Jani Helenius: Novelty Accordion (1992) * Perttu Hietanen: Ahmatova (1989) == Lähteet == Luokka:Suomalaiset muusikot Luokka:Vuonna 1965 syntyneet Luokka:Elävät henkilöt
Carl Anton Broberger

Carl Filip Anton Broberger, vuoteen 1806 Broberg (1. syyskuuta 1766 Ruotsin Pommeri – 27. marraskuuta 1813 Lapinjärvi) oli suomalainen sotilas ja valtiopäivämies. Brobergerin vanhemmat olivat Johan Fredrik Broberg ja Elisabet Augusta von Dechou. Hän astui sotapalvelukseen vapaaehtoisena 1769 ja palveli vuodesta 1779 Karjalan kevyessä rakuunarykmentissä, yleten siellä luutnantiksi 1787. Kapteeniksi hän tuli 1789, palveli Uudenmaan rakuunarykmentissä ja yleni siellä majuriksi 1794. Everstiluutnantti Brobergerista tuli 1802. Hän erosi rykmentistään 1804, mutta jäi everstiluutnattina armeijan kirjoille. Vuonna 1806 aateloitu Broberger erosi lopullisesti sotapalveluksesta everstinä 1810. Hän oli edustaja aatelissäädyssä Porvoon valtiopäivillä 1809.Adelsvapen-Wiki: Broberger nr 2192: Adliga ätten Broberger nr 2192. (ruots.) Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 ==Lähteet== Luokka: Suomalaiset everstit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1766 syntyneet Luokka: Vuonna 1813 kuolleet
Liège–Bastogne–Liège 2020

Liège–Bastogne–Liège 2020 oli järjestyksessään 106. maantiepyöräilyn miesten Liège–Bastogne–Liège-kilpailu. Se käytiin 257 kilometrin reitillä Liègestä Bastognen kautta takaisin Liègeen. Kilpailu oli alun perin tarkoitus järjestää 26. huhtikuuta 2020, mutta koornaviruspandemian vuoksi se ajettiin vasta 4. lokakuuta. Kilpailu ratkesi viiden ajajan muodostaman kärkiryhmän loppukirissä. Julian Alaphilippe tuuletti voittoa liian aikaisin ja Primož Roglič ohitti hänet juuri ennen maalia. Tuomaristo pudotti Alaphilippen lopulta viidenneksi, sillä hänen ajolinjojensa katsottiin estäneen Marc Hirschiä sääntöjenvastaisesti loppukirin aikana. Hirschi nostettiin toiseksi, Tadej Pogačar kolmanneksi ja Matej Mohorič neljänneksi. == Tulokset == Lähde: Pro Cycling Stats == Osallistuneet joukkueet == Lähde: Pro Cycling Stats == Naisten kilpailu == Samana päivänä ajattiin myös neljännen kerran naisten Liège–Bastogne–Liège-kilpailu. Kilpailu käytiin 135 kilometrin reitillä Bastognesta Liègeen. Lizzie Deignan voitti kilpailun lähdettyään irtiottoon yhdeksän ajajan kärkiryhmästä Côte de La Redouten nousussa noin 30 kilometriä ennen maalia. Grace Brown karkasi takaa-ajajien ryhmästä viimeisessä nousussa Côte de la Roche-aux-Fauconsissa, muttei onnistunut tavoittamaan Deignania. Ellen van Dijk sijoittui kolmanneksi. == Tulokset == Lähde: Pro Cycling Stats == Osallistuneet joukkueet == Lähde: Pro Cycling Stats == Lähteet == Luokka:Liège–Bastogne–Liège Luokka:Pyöräilykausi 2020
Fredrik August von Zansen

Fredrik August von Zansen (10. marraskuuta 1770 Helsingin pitäjä – 27. syyskuuta 1829 Alberga) oli suomalainen sotilas ja valtiopäivämies. Von Zansenin vanhemmat olivat everstiluutnantti Christian Gottlieb Zansen, aateloituna von Zansen, ja Anna Tugendreich von Schlagenteuffel ja puoliso vuodesta 1803 Vilhelmina Teodora Maria von Harder. Hän oli laivapoika 1775 ja vapaaehtoinen Uudenmaan jalkaväkirykmentissä 1776, yleten siellä vänrikiksi 1780, luutnantiksi 1787 ja kapteeniksi 1790. Palveluksesta hän erosi majurina 1795. Von Zansen oli edustaja aatelissäädyssä Porvoon valtiopäivillä 1809.Adelsvapen-Wiki: Von Zansen nr 2091. Adliga ätten von Zansen nr 2091 (tab 2). (ruots.) Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 Luutnantti, valtiopäivämies Karl Ludvig von Zansen ja kassanhoitaja, valtiopäivämies Fredrik Ernst Gottlieb von Zansen olivat Fredrik August von Zansenin poikia.Yrjö Kotivuori, Ylioppilasmatrikkeli 1640–1852: Karl Ludvig von Zansen. Verkkojulkaisu 2005. Viitattu 28.12.2020. ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1770 syntyneet Luokka: Vuonna 1829 kuolleet
Fabian af Enehjelm

Fabian af Enehjelm, vuoteen 1772 Hellenius (21. maaliskuuta 1738 Vehkalahti – 1. maaliskuuta 1822 Sipoo) oli suomalainen virka- ja valtiopäivämies. Af Enehjelmin vanhemmat olivat kuninkaallinen rahastonhoitaja Anders Hellenius, aateloituna Enhjelm, ja Elisabet Sunn. Af Enehjelm tuli ylioppilaaksi 1754. Hän oli Turun hovioikeuden auskultantti 1756, kanslisti 1757 ja varanotaari 1759. Suomen tykistöpataljoonan asevaraston vartijaksi hän tuli 1761 ja Uudenmaan ja Hämeen läänin tase- ja jäännöskomission jäseneksi 1769. Af Enehjelm oli armeijan laivaston Suomen ylioikeuden sihteeri vuodesta 1776, mistä tehtävästä hän erosi sotaneuvoksena 1794. Hän toimi myös kruunun viinapolttimoiden vuokraaja Helsingissä ja Hämeenlinnassa. Af Enehjelm omisti Sipoon Östersundomin kartanon vuodesta 1789. Hän oli aatelissäädyssä edustaja Porvoon valtiopäivillä 1809.Yrjö Kotivuori, Ylioppilasmatrikkeli 1640–1852: Fabian Hellenius, aateloituna 1772 af Enehjelm. Verkkojulkaisu 2005. Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 Everstiluutnantti, valtiopäivämies Jonas af Enehjelm oli Fabian af Enehjelmin veli.Yrjö Kotivuori, Ylioppilasmatrikkeli 1640–1852: Jonas Hellenius, aateloituna 1772 af Enehjelm. Verkkojulkaisu 2005. Viitattu 28.12.2020 ==Lähteet== Luokka: Suomalaiset virkamiehet Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1738 syntyneet Luokka: Vuonna 1822 kuolleet
Raittiuskilpakirjoitukset

Raittiuskilpakirjoitukset olivat 1920-1970-luvuilla Suomen kansa- ja oppikouluissa järjestettyjä raittiusaiheisia kirjoituskilpailuja. Raittiuskilpakirjoitukset järjestettiin keväällä. Oppilaille jaettiin etukäteismateriaalina 10-15 sivun vihkonen, jossa oli opettavainen tarina ja tietoa alkoholin ja tupakan vaarallisuudesta. Parhaat ainekirjoitukset kirjoittaneet oppilaat kustakin koulusta palkittiin. Palkinnot, jotka olivat tavallisesti lasten- ja nuortenkirjoja, jaettiin kevätjuhlassa. Raittiuskilpakirjoitusten järjestäjinä toimivat paikalliset raittiusyhdistykset yhteistyössä Suomen opettajain raittiusliiton kanssa. Aloitteen raittiuskilpakirjoitusten valtakunnallisesta järjestämisestä teki raittiustyön uranuurtaja, kansakoulun opettaja Alli Trygg-Helenius (1852-1926). Raittiuskilpakirjoitukset olivat osa koulujen opetusohjelmaan kuuluvaa raittiuskasvatusta. Suomen raittiuskilpakirjoitusten instituutio oli kansainvälisesti ainutlaatuinen. Paikallisesti raittiuskilpakirjoituksia järjestetään joissakin kouluissa edelleen. == Lähteet == Luokka:Raittius
Adam Teodor Langenskiöld

Adam Teodor Langenskiöld (21. marraskuuta 1783 Orimattila – 1. lokakuuta 1827) oli suomalainen sotilas ja valtiopäivämies. Langenskiöldin isä oli everstiluutnantti Lars Adam Lang, aateloituna Langenskiöld, ja puoliso vuodesta 1808 Gustava Magdalena Gripenberg. Hän oli kadetti Karlbergissa 1796–1800 ja valmistuttuaan vänrikki laivastossa vuodesta 1801. Luutnantiksi hän yleni Adlercreutzin rykmentissä 1807. Langenskiöld toimi hallituskonseljin palveluksessa syksyllä 1809. Ruotsin sotapalveluksesta hän erosi lokakuussa 1811 ja Venäjän keisarillisen armeijan palveluksesta lokakuussa 1817. Hän oli edustaja aatelissäädyssä Porvoon valtiopäivillä 1809.Adelsvapen-Wiki: Langenskiöld nr 2081. Adliga ätten Langenskiöld nr 2081 (tab 10). (ruots.) Viitattu 28.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 28.12.2020 Adam Teodor Langenskiöldin veli oli everstiluutnantti, maaherra Anders Gustaf Langenskiöld.Adelsvapen-Wiki: Langenskiöld nr 2081. Adliga ätten Langenskiöld nr 2081 (tab 4). (ruots.) Viitattu 28.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1783 syntyneet Luokka: Vuonna 1827 kuolleet
Fakir Baykurt

Fakir Baykurt (1929 Akçaköy, Turkki – 1999) oli turkkilainen kirjailija, aluksi opettaja. Hän asui vuodesta 1979 Länsi-Saksassa. Hänen teostensa aiheena on Anatolian maaseutu ja kyläelämä sekä Saksassa asuvien turkkilaisten vierastyöläisten asema.Baykurt, Fakir, BnF 21.1.2016, viitattu 28.12.2020 ==Lähteet== Luokka:Turkkilaiset kirjailijat Luokka:Vuonna 1929 syntyneet Luokka:Vuonna 1999 kuolleet
Covingtonin piirikunta (Alabama)

Covingtonin piirikunta on piirikunta Yhdysvalloissa, joka sijaitsee Alabaman osavaltiossa. Covingtonin piirikunnassa on 37 049 asukasta, ja väkiluku laski vuosien 2010 ja 2019 välillä 1,9 prosentilla. == Väestö == Covingtonin piirikunnan väkiluku oli vuonna 2019 37 049, mutta vielä vuoden 2010 väestönlaskennassa se oli 37 765 asukasta, josta se on laskenut noin kahdella prosentilla. Väestöstä 22 prosenttia on alle 18-vuotiaita ja 21,4 prosenttia 65 vuotta täyttäneitä. Piirikunnan väestöstä enemmistö on naisia. 0,8 prosenttia väestöstä on syntynyt ulkomailla ja veteraaneja piirikunnassa asuu 2 898. == Lähteet == Luokka:Alabaman piirikunnat
Zettelkasten

Zettelkasten on muistiinpano- ja tietämyksenhallintametodi, jota yleensä käytetään tutkimuksessa sekä opiskelussa. Tunnetuimpia Zettelkastenin käyttäjiä on Niklas Luhmann, joka käytti metodia kirjoittaessaan artikkeleita ja kirjoja sosiologiasta. == Metodi == Zettelkastenia voi toteuttaa niin paperilla kuin digitaalisestikin. Molempiin pätevät samat periaatteet. Zettelkasten koostuu monista yksittäisistä muistiinpanoista, joissa on ideoita ja muita lyhyitä tietoja, jotka kirjoitetaan ylös niiden esiintyessä tai hankkiessa. Muistiinpanot on numeroitu hierarkkisesti, jotta uudet muistiinpanot voidaan lisätä sopivaan paikkaan. Ne sisältävät myös metatietoja, joiden avulla muistiinpanojen tekijä voi liittää muistiinpanoja toisiinsa. Esimerkiksi muistiinpanot voivat sisältää tunnisteita, jotka kuvaavat muistiinpanon keskeisiä piirteitä, ja ne voivat viitata muihin muistiinpanoihin. Muistiinpanojen numerointi, metatiedot, muoto ja rakenne voivat vaihdella käytetystä menetelmästä riippuen. ==Lähteet== == Aiheesta muualla == * Zettelkastenin kotisivu Luokka:Muisti Luokka:Opiskelu Luokka:Saksankieliset sanat ja sanonnat